LidanRubinov/Halacha-QA huggingface dataset:
שאלה: שבועות ותפילה:. החלטתי ללכת בליל שבועות ללמוד תורה כל הלילה בבית כנסת כיוון שאני רווקה ואין לי עיסוקים מיוחדים אז יש לי הרבה זמן ואני רוצה להקדיש ללימוד תורה. האם אפשר להכניס תיק עם חטיף ושתייה לעזרת נשים כי אני יהיה כל הלילה ואני יעשה מידי פעם הפסקה של שתייה וחטיף קטן? אני לא רוצה להשאיר את זה מחוץ לבית כנסת אני מעדיפה שזה יהיה לידי.כמובן שאני ישתה ויאכל מחוץ לבית כנסת. 2.בתפילה עמידה יש "מלך עוזר.מגן אברהם" האם צריך להשתחוות כשאומרים מגן אברהם? ככה עשו בבית ספר שלי.
תשובה: לך ותזכי למצוות 1. זה ר גמור 2. כן - שוחים בברוך אתה ומזדקפים במילים ה  מגן אברהם חג שמח דוד לוי 098987548
שאלה: פירוש: אשמח לדעת את פירוש הקטע הבא: "נשמתא דאיהי בדיוקנא דמאריה דמקיים כל פקודין דיליה אלין כד סלקת לעילא כל חילין דמלאכיא דתליין מאלין פקודין וכל תקונין ומשריין דגופא דמלכא סלקי עמה וכד נחתת כלהו נחתי עמה ואיהי סולם" ב בנימין.
תשובה: בתרגום חופשי: נשמה שמתנהגת בדיוקן הקב"ה ומקיימת את כל המצוות שלו, כשהיא עולה למעלה כל צבא המלאכים שנוצרו מהמצוות האלה וכל התיקונים הקשורים בגוף המלך עולים עימה, וכשהיא יורדת יורדים הם יורדים עימה, וזהו הסולם של מלאכי אלוקים העולים ויורדים בו.
שאלה: חובשי כיפה סרוגה - בושה!!!: לרב יובל אני יהודי חילוני אומנם משורש של רבנים ומקובלים גדולים. יש לי חברים משני הצדדים וכאן אני מבקש לא להכליל על כולם משום צד. מקרה שקרה לי בביקור אצל רופא חובש כיפה סרוגה. בביקור בעיר אחרת שהגעתי אליה עם בני, בני החנה את הרכב במרחק מה ולא ראה לאן נכנסתי. כאשר ישבתי עם הרופא בני התקשר אלי וביקש שאני אכוון אותו למקום משום שהוא לא מצליח למצוא אותי. הרופא "דתי" עם כיפה סרוגה גער בי וביקש שלא אענה. הסברתי לו שבני מנסה למצוא אותי נואשות ולא מצליח. עוד זה עמד על דעתו ולא אפשר לי לעזור לבני. זה האחרון התרצה רק כשלא עניתי לבני וניתקתי לו את הטלפון בפנים. אומנם לא כל חובש כיפה הוא דתי, גם לא כל רופא הוא בן אדם. לאחר הביקור חיפסתי ומצאתי את בני שכעס על שניתקתי לו את הטלפון בפנים עוד הוספתי כי רופא דתי עם כיפה סרוגה זה הוא שהורה לי לעשות כן. מעניין אם אותו רופא היה עושה אותו דבר לבן שלו, מה עם ואהבתה לרעך כמוך? מה עם התורה ועל צלמו של האדם כצלם אלוהים, האם האלוהים לא מרחם על בני האדם?? אני ומשפחתי עקב אירוע זה החלטנו בנחישות לעזוב את היהדות ולהתרחק ממנה כתכלית הרוחק, אנחנו אומנם חילוניים אך אוהבים את הבריות ומסייעים להם ככל יכולתנו. אני לא מאמין שגוי היה נוהג כפי שאותו רופא חובש כיפה סרוגה נהג. ובכן לא נורא פחות שישה יהודים במדינת ישראל זה לבטח לא ישנה כלום. אומנם תשובתך תהיה לא כל חובש כיפה הוא דתי ולא כל רופא הוא בן אדם וגם תסתכל על חצי הכוס המלאה. אני לא חושב כך ולא רוצה להיות שותף לעם שדורס אחד את השני. חג שבועות שמח בנימין (ידיד השם לבטח ישכון תמיד)
תשובה: אעשה שלושה דברים בעקבות מכתבך הצודק הנכון והכואב: א. אפרסם אותו ככתבו וכלשונו. ב. אבדוק את עצמי האם גם אני לפעמים איני נוהג כשורה עם בני אדם, ואנצל את מכתבך לתשובה ולתיקון של עצמי. ג. אציע לך להסיק מסקנות אחרות מהסיפור. וחג שמח
שאלה: 2.בנים יכולים להגיע לדרגה רוחנית יותר גבוהה מבנות?: 1.אין חוסר צניעות בלבישת חולצה עם שרוולים קצרים (שלא מכסים את המרפק) לבנים? 2.בנים יכולים להגיע לדרגה רוחנית יותר גבוהה מבנות?
תשובה: א. אין בכך חוסר צניעות, ואיני חושב שבכלל נכון לקרוא לזה חוסר צניעות, כיוון שזו הגדרה יוצרת מציאות. ב.????????? דרגה רוחנית לא קשורה בשאלה האם אתה בן או בת.
שאלה: תנור טרף: במסגרת מפגש של קבוצת חברים דתיים וחילוניים, אחת הבנות רוצה להביא עוגיות מעשה ידיה. מכיוון שהמטבח שלה לא כשר, היא הציעה להכין הכל בכלים חד"פ ורק את האפיה לבצע בתנור הטרף. האם העוגיות יהיו לא כשרות? אם לא, יש דרך כלשהי לאפות שיהיו כשרות?
תשובה: לכתחילה, להמנע מלאכול ולהתרחק מהכיעור ומהדומה לו. בשעת הדחק, אם התנור היה מושבת 24 שעות, והעוגיות נאפו בכלי סגור בנייר כסף, אפשר להקל.
שאלה: השתתפות נה בשבת: הוריי משתתפים במהלך השנה בקורס פילאטיס לצורכי בריאות. בעוד כשבוע וחצי הם צפויים לצאת לשבת באכסניה, שבת משותפת לכל חברי הקורס.רב החברים הינם אנשים שאינם שומרים שבת. פנו אליהם בשאלה האם מותר לערוך במהלך השבת סדנה בה ישתמשו בצלחות טיבטיות( צלחות עשויות מנחושת) שבאמצעותן ע"י סיבוב-סחרור ואולי נקישה ביד, יופקו צלילים שמלווים את הסדנה. האם דבר שכזה מותר בשבת? האם זה נחשב לנגינה? אציין שחשוב להם לא לכפות ולשנות סדרים בשל היותם דתיים ויכלו להמנע מהסדנה אך אינם רוצים לפגוע בקבוצה, כי חבריה רוצים להתחשב ושכל החברים יהיו שותפים. ולכן ברצוני לברר האם פעילות שכזו מותרת או אסורה כדי לפתור הדילמה.אם אפשרי נשמח לתשובה בהקדם, כדי שיוכלו לעדכן את המארגנים. וחג שמח! חבצלת
תשובה: חבצלת השמעת צלילים וקולות בשבת אסורה מדברי חכמים. לכן, אם הכוונה היא ליצור צלילים   הדבר אסור. אולם, אם המטרה העיקרית היא הסיבוב של הצלחת, והצליל יוצא לפעמים   הדבר מותר.
שאלה: פרשנות על תנ"ך: אני בחור חילוני. לאחרונה נחשפתי לסיפורי תנ"ך בעלי פרשנויות שונות (של הרב בני לאו, או של הרב אבינר) הפרשנויות מעניינות מאד ומציגות רבדים נוספים לסיפור המקראי. הן מוסיפות רקע ומניעים של הדמיויות- שלא כתובים בתנ"ך עצמו. רציתי לשאול- כיצד הכותבים מגיעים לפרשנות הזו באופן כ"כ חד משמעי וברור? מה המקורות שלהם? וכן, מה גורם להאמין שסיפורי התנ"ך אמיתיים והתקיימו דווקא לפי הפרשנות הזו ולא לפי הפרשנות המחקרית-מדעית של ביקורת המקרא?
תשובה: לך את שאלתך עליך להפנות אליהם. אבל רק תיקון ראיה אחד - אין שום משמעות לסיפורי התנ"ך מה באמת היה אלא איזה מסר יש ללמוד מזה. לכן ניתן לראות את המציאות בהרבה מבטים שונים (כך גם על מציאות חיינו בימינו) ומכאן ש 70 פנים לתורה ומכולם יש מה ללמוד. כל זאת בהבנה שהיא אלוקית ודברי אלוקים חיים (התורה ישירות, והנבואה דרך הנביאים) והיא כולה חטיבה אלוקית אחת ואחידה. ביקורת המקרא בד"כ אינה רואה בכך תורה משמים ולכן כל מה שהם מסבירים הם מסבירים אוספי טקסטים שהקשר בינהם לבין התורה מקרי. להבהרת הדברים השאלה היא האם ההתייחסות מתחילה ממנו - בורא עולם או ממני - האדם שמעמיד את עצמו במרכז וחג שמח דוד לוי
שאלה: האין מקום לצעקה ציבורית?: ואין אני חייב ל-צ-ע-ו-ק, אינני יכול לנוח, מאז ששמעתי על חשד למקרה מזעזע בארץ, בו הבעל רצח את אישתו ואח"כ התאבד, והשאיר את בנם הפעוט לבדו. לצערי, המשכתי עד הערב כרגיל אם כל האנשים סביבי בעבודה. אך בערב בבית בכיתי, הרגשתי שאני מתפוצץ. איך יכולתי להמשיך כך כרגיל? האם אני עדיין בן-אדם? האם נותר בליבי מעט רגש. איך לא יצאנו כולנו ועשינו משהו, מחינו, צעקנו, התאבלנו על עצמנו. שליחי ציבור, מנהיגי קהילות, אנא קרעו קריעה, הרימו צעקה, לא תרצח. לא! איננו מקולקלים בפנים! איננו יכולים "לבלוע" מקרה שכזה. הילדים שלנו ששומעים על מקרה כזה ורואים שעולם כמנהגו נוהג, מבינים בעומק ליבם, שזה אומנם לא יפה אבל. אנא עיזרו לי! הפיצו בכל האמצעים שבירשותכם, חייבים להתנער מהשיגרה ולפחות למחות! שנדע שאנחנו עדיין בני-אדם.
תשובה: לפני מספר שנים התקשרה אלי אשה ושאלה: כבוד הרב, האם אתם הרבנים מדברים בדרשותיכם על צורת ההתנהגות של האנשים לנשותיהם, שאסור לצעוק על האשה ואסור לקלל אותה, ובפרט לעיני ולאזני הילדים? תוך כדי כך היא מספרת כי בעלה עוסק באחד ממקצועות הקודש, והיא ספרה באיזו גסות רוח הוא מדבר עמה. השבתי לה כי עד עתה לא ראיתי צורך לדבר על כך, כמו שיהיה זה משונה אם אדבר עם הציבור על חומרת לא תרצח ולא תגנב, וכי עלה על דעת מאן דהו אחרת? אולם הוספתי, כי מעתה ואילך אקפיד מדי פעם לשוחח על כך בדרשותי, וכך אני באמת עושה. לכאורה, אין כל צורך לדבר על כך שאסור לרצוח ואסור להתאבד. אולם כיוון שגם בציבור שלנו ישנם כאלה "שקשה עליהם טהרת כלים יותר משפיכות דמים" (כפי שנאמר בגמרא יומא כג, שהקפידו יותר על כך שהסכין שבה רצחו לא תטמא, מאשר על שפיכות הדמים) לכן אני מסכים כי מחובתנו להקדיש לכך מדי פעם שיעור או דרשה, או חלק מדרשה. ובפרט סמוך למקרה מזעזע כזה. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: איך להוכיח שמשה רבנו היה בקיא גדול בסודות התורה, כלומר בקבלה.: שייכתי את השאלה לאמונה כי אני חושב שמדובר באמונת חכמים. נקלעתי לדיון שעושה לי חור בלב. אנשים שטוענים משה ידע רק פשט, ושהוא בכלל לא ידע את ההלכות (למשל, מה הגובה של סוכה, מה אסור ומותר בשבת וכו ) כי הן נאמרו אחריו. ניסיתי להוכיח את טענתי שמשה רבינו היה בקיא גדול בכל תחומי התורה (ובודאי בקבלה) מהקדמת הרמב"ם לפירוש המשנה שבה הוא מתאר את שושלת העברת התורה שבע"פ אך כיוון שידוע שהרמב"ם לא הכיר את הקבלה שהתפרסמה לאחר פטירתו קשה להוכיח את זה משם. איך להוכיח שמשה רבינו היה בקיא בכל התורה? כי זה כבר מגיע לידי אבסורד. אני לא מצליח להוכיח לאנשים את זה, וזה מצער אותי מאוד. אני חושב שזה זלזול עצום במשה רבנו. או לכל הפחות חוסר הבנה מוחלט.
תשובה: זו יומרה מגוחכת לקבוע כיום, 3325 שנים לאחר מתן תורה, מה משה רבינו ידע ומה לא. המסורת שלנו אומרת כי חלק מהדברים משה רבינו שמע מהר סיני  חלק מהתורה שבעל פה נוצר בעקבות הכללים שהוא הוריד מהר סיני, והסקת מסקנות של מוסרי התורה לאחר משה רבינו  חלק נוצר מהבנת חכמים את התורה וכדו. לאמור: התורה שבעל פה שבידינו היא תוצאה של כל כך הרבה תהליכים, וכאמור   הניסיון לקבוע מה הוא ידע ומה הוא לא ידע הוא בראש ובראשונה מגוחך, שכן אין לנו כלים לעשות את זה. אדגיש כי עצם הרעיון שמשה רבינו, כבן אנוש, לא הכיר את התורה שבעל פה כולה, מופיע באחת האגדות הידועות ביותר של ח העוסקת במתן תורה, ושמה בפי משה את התסכול "שאין הוא מבין את דברי רבי עקיבא". אגדה זו, שככל אגדה אין ללומדה כפשוטה, מלמדת על הפיתוח העצום של תורה שבעל פה שהיה גם אחרי משה רבינו, אולם חס ו אינה סותרת את העובדה שהרבה הרבה מהתורה שבעל פה למד משה רבינו בהר סיני בהיותו שם. כשנתקלים בשאלות המבקשות הוכחה לדבר מה צריך קודם לשאול, מבחינה אנליטית, מה ייחשב כהוכחה. אם אתה דן עם אנשים המסכימים כי העובדה שהרמב"ם אמר דבר מה   היא הוכחה, אזי אכן צריך לנסות ולברר מה אמר הרמב"ם. אולם אם הם לא מסכימים לכך שזו הוכחה לדבר מה   אזי מה טעם לדון בשיטת הרמב"ם? על כן, אם מבקשי אמת אתם נסו קודם כל להסכים על השאלה מה ייחשב כהוכחה. כאמור בתחילת תשובתי, כיוון שאני סובר שאין תיאורטית שום הוכחה שמאפשרת לדון היום מה ידע משה רבינו, ואפילו לא מה סברו גדולי התנאים והאמוראים שידע משה רבינו (לאור האגדה שהבאתי לעיל)   הדיון הוא עקר.
שאלה: אמירת ברכות: כבוד הרב. שאלתי אלייך היא: כאשר מברכים על האוכל, או כשאומרים את ברכות התפילין או כל ברכה שהיא במהלך חיינו, מהי רמת הקול שצריך לברך בה? ממה שאני רואה, אנשים מברכים לרוב בלחש ואני תוהה: הברכה הרי מופנה כלפי ה, ולה אני הרי מניח, לא משנה אם אומרים את הברכה או לוחשים אותה, או שאפילו אם אומרים אותה בלב, שהרי ה הוא כל יכול וקורא מחשבות, אז מה זה משנה אם קוראים הברכה בלב או בלחש?
תשובה: אמירה חייבת להיות בשפתיים. הסיבה לכך היא שללב אין שום בעיה לזכות לגן עדן, הוא מחובר לנשמה הקדושה. אבל איך הגוף הגשמי העכור יזכה בתחיית המתים? רק בקיום המצוות בגוף אנו נותנים לו זכויות לכך (ע"פ הזוהר הקדוש, ועיין ב"עולת ראי"ה" פירוש למשנה באבות "לא מצאתי לגוף טוב משתיקה"). צריך לכתחילה לומר בקול שיכול לשמוע באוזניו, ובדיעבד יוצאים ידי חובה גם שנאמרה בלחש גדול, ובתנאי שהיה חיתוך הדברים בפה ולא רק בלב.
שאלה: טענה קראית: מה דעתך על הטענה הקראית הזו : כתוב "כי יפלא ממך דבר למשפט בין דם לדם בין דין לדין ובין נגע לנגע דברי ריבת בשעריך וקמת ועלית אל המקום אשר יבחר יהוה אלהיך בו" הם מסיקים כי המילה ממך מעידה על כך שאתה קודם כל צריך לעיין לבד בכתוב ולמצוא את הפרוש הנכון לדעתך. במידה ולא מצאת אז ללכת למקום אשר יבחר השם. לפי זה יוצא כי יש התר לפרש את התורה לפי ראות עיניו של כל אחד ואחד. מה דעתך? איך מפרקים את המוקש הזה?
תשובה: איני מבין מפני מה זו טענה קראית. זו טענה יסודית מאוד בדרכי לימוד התורה, אולם לא בצורה הקיצונית שאתה מעלה. אדם צריך לנסות לברר ולהבין מה התורה אומרת, וכשהוא מבין זאת - הוא נוהג כך. כשהוא רואה שאחרים לא הבינו כך - הוא הולך ביחד אתם לבית הדין המקומי כדי שיורה לו מה לעשות. אם בית הדין המקומי קיבל במסורת או מסוגל להכריע, מוטב, ואם לא - הולכים לבית דין גדול יותר, עד לבית הדין הגדול שבירושלים. לאמור: מתחילים בלימוד התורה ופרשנותה, אולם לא מגיעים לאנרכיה רוחנית בה כל אחד עושה לפי ראות עיניו, אלא מדובר בתהליך כמתואר לעיל.
שאלה: להישאר או להיפרד: הרב יש לי משהו שיושב לי על הלב הרבה זמן אני וחברה שלי לצערי הרב נכשלנו הרבה פעמים בנושא של צניעות והדבר הזה אוכל אותי מבפנים אני מרגיש אכזבה כלפי עצמי וכלפי בורא עולם ואני לא יודע מה לעשות. אני חושב על כך שצריך להיפרג אבל אני אוהב אותה ממש ולא נראה לי שזה יועיל אבל מצד שני אני לא יכול לראות את עצמי מתחת לחופה איתה כשהרב מברך את הברכה על כך שהקב"ה אסר עלינו את העריות זה פשוט יגרום לי לבכות במקום. הרב מה עליי לעשות? להיפרד? להישאר אני כבר לא יודע? לקח לי הרבה אומץ לשאול
תשובה: ב"ה, אם אתם לא עומדים להתחתן בזמן הקרוב אז אין טעם להמשיך בקשר ולצבור תסכולים ועבירות, יש מקום לקחת פסק זמן עד שתגיעו למצב שאתם עומדים לפני חתונה, וגם אז להקפיד על דיני יחוד, ואף יותר מזה - להפגש רק במקומות שיש אנשים נוספים. דני ארגמן
שאלה: איך לעמוד בניסיון ה?: יש לי משהו חשוב שאני חייבת לדעת: אני בעצם מרגישה שכל הבעיות שיש לי זה הנסיון של ה, כי יש לי בעיה שאני לא יודעת מה הפתרון הנכון. למשל: לצערי הרב אני עברתי עם כל המשפחה לחו ל, וממש לא טוב לי כי אף תיכון לא קיבל אותי והשנה לא יוצא לי ללמוד ועכשיו אני עובדת בהתנדבות, בבית ספר יסודי, ובהתחלה היה לי ממש טוב ועכשיו המצב השתנה כי עכשיו לא טוב לי בכלל, אני עובדת מדריכה לילדים קטנים והיו שלוש מורות שהתלננו עלי למנהלת וזה ממש העליב אותי כי אני הרגשתי שאני סתם עובדת קשה ואף מורה לא העריכה את זה והמנהלת ממש נזפה בי, אני דיברתי על זה עם חברתי הטובה והיא אומרת שזה ניסיון ה, וזה אחד הדוגמאות: איך אתקן את עצמי? מה אעשה כדי לעמוד בניסיון?
תשובה: נסיון פירושו שה  מנסה אותנו לדעת את מצבנו הרוחני. אולם הלוא הוא יודע הכל? על כן מסבירים ח שה  מנסה דווקא את מי שיכול לעמוד בניסיון, על מנת שיגלה את כוחותיו. ומסבירים בתורת החסידות שעל פי זה ניסיון הוא גם בבחינת נס ודגל, הוא מרומם את האדם המנוסה. ה  כביכול מבקש לדעת כיצד נגיב, האם נישבר ונתייאש, ניכנס לתוך רחמים עצמיים, ונשקע, או שנלמד מן הביקורת ונתקן, נבדוק את עצמנו ונתרומם. והוא מנסה את אותם שיש להם את היכולת שלא ליפול, אלה שיכולם להתרומם. האם תגלשי לרכילות וללשון הרע על המורות או על המנהלת? האם "נקטר" או נבלום את פינו (וזה קשה.), נבדוק במה טעינו, ובמה אנו יכולים לתקן, להשתפר ולהתקדם. אנו יכולים להוציא קיטור על המצב. כלום זה יעזור? הרבה דברים בחיים שלנו אינם הולכים חלק, כפי שציפינו. יש קשיים בתחומים מגוונים. השאלה שעלינו לשאול את עצמנו היא: מה אני עושה עם זה? והתשובה של ח היא שהעולם שלנו הוא עולם של תיקון "שבע יפול צדיק וקם" הוא אינו נשבר בפעם הראשונה, וגם לא בפעם אחרת. הוא תמיד קם! (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: סרדינים: האם סרדינים חייבים בבישול ישראל? (האם מותר לקנות שימורי סרדינים בחו"ל כשאין עליהם כשרות (או יש כשרות לא מוכרת) אם יודעים שבמפעל מייצרים רק סרדינים ואין מרכיבים נוספים מלבד שמן ומלח ובודקים שאין תולעים?)
תשובה: 1. דגים קטנים לא נכללו בגזירת בישול גוי כי הם לא עלוים על שולחן מלכים. 2. אין לאכול אא"כ יודעים בוודאות מה המרכיבים ותהליך הייצור ואפילו אם המרכיבים שע"ג הקופסא נראים ככשרים - צריך לדעת שעל ע"פ חוק לא חייבים לכתוב את כל הרכיבים.
שאלה: תפילה בשבועות: כבוד הרב אצלנו בבית הכנסת הודיעו שהתפילה בשבועות בבוקר לאחר הלימוד בעז ה תיהיה ב4:25 אבל הנץ הוא רק בעשרים לשש מה שבערך יצא כנראה שעמידה תצא עשרים דק לפני הנץ. מה לעשות?? עוד שאלה לענין שבת מה נוהגים הספרדים לענין צחצוח שיניים במשחת שיניים וחג שמח
תשובה: 1. בדיעבד יוצאים ידי חובה בתפילה כזאת. כמובן שמן הראוי להפנות את תשומת לב הגבאים לכך שתפילה כזאת אינה לכתחילה כלל, וראוי להתחיל קצת יותר מאוחר. 2. אין לצחצח עם משחה. חג שמח!
שאלה: מצוות: שמרתי על קדושת הברית במשך שנה וחצי והשבוע נפלתי לצערי שוב בתקופה ששמרתי, היו לי חמש נסיונות מממממממממשששששששש קשים וברוך ה עמדתי בהם האם הם אבדו לי? כי נפלתי שוב
תשובה: חס ו שום דבר לא נאבד. ח מלמדים אותנו (קידושין לט:) כי בשעה שיש לאדם ניסיון והוא התגבר עליו - "ישב ולא עבר עבירה נותנים לו שכר כעושה מצוה". מן הראוי היה (לולי הבושה) לערוך שמחה גדולה על כל הגברות על היצר, כמו שאנו שמחים כשאנו זוכים לקיים מצוות גדולות. אשריך! זכות עצומה בידך! שמרת על קדושתך במשך שנה וחצי! התגברת התגברויות גדולות ועצומות! ה  שמח וגאה בך! אם תרצה עוד הדרכה ועזרה מעשית בתחום שמירת הברית, ישנו אתר נפלא בשם "שמור עיניך" שיכול להועיל מאוד, אני מצרף קישור. בהצלחה!
שאלה: מאכל פרווה בתנור חלבי: אפיתי חלבי בתנור (עוד לא עברו24 שעות). האם מותר להכין מאכל פרווה שיוגש בסעודה בשרית? האם יש הבדל בין ספרדים לאשכנזים? וחג שמח!ת
תשובה: לכתחילה טוה להפעיל את התנור לחצי שעה על החום הגבוה ביותר ואחר כך לאפות את המאכל הפרווה על תבנית פרווה. בדיעבד אם כבר אפית ללא הכשרה על תבנית פרווה מותר לאכול את המאכל בארוחה בשרית
שאלה: ייאוש: שמרתי ברית שנה וחצי והשבוע נפלתי ואני ממממשששש מיואש מה לעשות?!?! נמאס לי מהכל!!!
תשובה: ואולי להיפך? שנה וחצי - זהו הישג אדיר!! ולמה אתה לא יכול להסתכל על זה בצורה זו, ולשמוח במה שהגעת אליו במלוא העוצמה שלך, ומעתה להתחיל את הדרך מחדש? אנחנו לא באולימפיאדה בה מודדים הישגים. ההישג העצום הוא עצם ההצלחה בהתמודדות עצמה, ועל כן במקום להיות מיואש - התבונן בשמחה על מה שעשית, למד על עצמך איזה כוחות עצומים יש לך, ו. קדימה!!! והרבה שמחה
שאלה: שינוי שם: וחג שמח, אני חייבת עזרה, לא מעט רבנים אמרו לי שאני צריכה לשנות את שמי, שמי היה רנית כשנולדתי ואחרי חן הורידו לי את האות ת וכעת אני מתלבטת בין רננה ליעלה, שני השמות טובים ויפים.מה דעתך? אנא עזור לי אני מרגישה שאני ללא שם.
תשובה: וברכת ד  השם איננו מועיל, אלא המהות של האדם היא הקובעת. על כן חפשי את עצמך, תפקידך משימתך ומה את עושה לעולם, ואח"כ אפשר גם לשנות שם. אבל שם בלבד איננו מעלה ואיננו מוריד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גדרי שחיה מעורבת: ימי הקיץ קרבים ובאים ואיתם הרצון (ןהצורך.) לבלות זמן משפחתי במים למינהם. כמשפחה יש לנו התלבטות האם וכיצד ניתן להיכנס למים. מה המרחק שראוי לקחת משחיה מעורבת? האם ניתן לשהות במים עם נשים השומרות על צניעות? האם ראוי שאשה תכנס למים? האם היא צריכה כיסוי ראש? מאיזה גיל לילדים ראוי להקפיד על כך? זהו נושא סבוך מלא פרטים, אשמח להתייחסות כללית ונושא וספציפית לשאלות שנשאלו.
תשובה: מרחק   קשה לתת הבחנה מדויקת. ברור כי ראיית אדם במרחק עשרה מטרים תמשוך את תשומת הלב, ובמרחק מאה מטרים   הרבה פחות. ובאמצע? הכלל הוא כי כאשר קשה להבחין במבנה הגוף (שמן או רזה, רגלים חטובות, יפי השער וכדומה) אזי אין כל בעיה הלכתית (מי שנזקק למשקפיים והוא מסירן, מקצר את המרחקים כמובן) אך כדאי לקחת עוד טווח בטחון, כי בני אדם אינם עומדים במקום אחד. לשהות במים   גם עם נשים בלבוש צנוע   ראוי שלא, כי כאשר הבגדים נרטבים, הם נצמדים לגוף, ומבליטים את מבנה הגוף. מאידך כאשר שטים בקייקים ועוברים על פני השייטים סירות וקייקים בהם לבושים פחות בצניעות, כיוון שהוא עסוק בניווט הקייק או הסירה, יש יותר מקום להקל. והחכם עיניו בראשו להיות עסוק, ולא להביט למקום שאין צורך להסתכל עליו. אשה במים   היכן? באיזה מצב? השאלה אינה ברורה. כיסוי ראש   איש אינו צריך כיסוי ראש בים, גם כאשר הוא נמצא על החוף, ולא רק כאשר נמצאים במים. עליו רק בגד ים, הוא בוודאי אינו בלבוש צנוע, והכיפה היא החסרה? ברור שכאשר ירצה לברך, יכסה את ראשו, אך בעת משחק או שכיבה על החוף בבגד ים, אין צריך כיסוי ראש. הוא הדין לגבי אשה. הלוא אין היא בלבוש צנוע, בין אם תלבש ביקיני, בין אם תלבש בגד ים סגור, ובין אם תכנס למים עם חלוק. האם באמת מה שצריך להטריד אותה זה כיסוי הראש?! בחוף הים   בגד ים רגיל הוא צנוע, כי כך מתלבשים שם, בעוד שהוא אינו צנוע במקום אחר (בדיוק כמו שנשים המכבסות בנהר מרימות את בגדיהן, ואין בכך איסור, אלא שאסור לגבר להסתכל). ברור גם כי בין המין השני אינו צריך להיות על החוף, אלא אם הוא בתפקיד בטחון (מציל, איש בטחון) וגם אז חובתו שלא להביט במקום שאינו צריך. גיל ילדים   מצד הדין מגיל 8,9 לערך. מהגיל שהאיברים מתחילים להתפתח. ונראה לי כי ראוי להחמיר מעט קודם, היינו מגיל 7. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: בישול על גז בחג: אני חוזר בתשובה, שמגיע מבית לא דתי כלל. בביתי אנחנו מנסים לשמור על התחשבות שני הצדדים. בחג אימי רוצה לבשל על גז מפני שכך אוכל לאכול גם אני. דיברנו על העברה של אש מאש שהודלקה לפני החג. אימי מוכנה לנתק את הכיריים מהחשמל, מפני שאי אפשר להדליק את הגז מבלי פעולת הגיץ האוטומטית של הכיריים. אבל היא לא תהיה מוכנה לגרום לאש להיכבות בצורה עקיפה, בעזרת הרתחת מים וכו. האם אוכל לאכול מהמאכלים גם אם אימי תכבה את הגז בצורה ידנית?
תשובה: אני מצטער שלא ראיתי את השאלה לפני החג. בכל מקרה, מותר לך לאכול את האוכל, שכן אין שום קשר לעובדה שהאש תכובה ובין השאלה האם האוכל שבושל מותר באכילה או לא. יפה כל כך שאתם מסתדרים בבית. זהו חלק בלתי נפרד מהחזרה בתשובה עצמה, וכשהיא נעשית מתוך בבית - היא מלמדת על העוצמה הגדולה שיש בה. והרבה שמחה
שאלה: אמונה: שמעתי את סדרת השיעורים של הרב גאווה ותדמית עצמית אבל מה שעדין לא הצלחתי להבין זה איך בדיוק בונים עולם פנימי יציב?? הרב יוכל להמליץ לי על ספר שמדבר על תפילה בסגנון סדרת יסודות האמונה?
תשובה: מצטער על האיחור בתשובה. אני מצוי בעומס רב 1) זה כמובן לא מורכב מנקודה אחת אלא מנקודות רבות. הרעיון המרכזי הוא להגביר את הצדדים הרוחניים על החושניים. כמובן על די לימוד תורה (לימודי אמונה ופנימיות בעיקר)  דחיית סיפוקים חושניים, ריכוז בתפילה. ובאופן נקודתי - כמה שפחות להחצין דברים (לא לפרסם, במקום שאפשר, מעשים שישבחו אותך  להתנזר מיחצנות פיסובקית במקום שאין צורך וכו ) 2) יש את הספר  הוד הקרח הנורא  של הרב קלנר  וכן חוברת של הרב גיורא רדלר על המושג האלוהי. שניהם ניתנים להשגה לדעתי באתר של המכינה בעלי בהצלחה חגי
שאלה: בהמשך לשאלה הקודמת על הקבלה: בהמשך לשאלה הקודמת: הבנתי את תשובתו של כבוד הרב, אבל אני מנסה להבין כיצד ניתן להגיד שמשה לא ידע את הקבלה. כלומר, חצי מהזוהר מלא בדברים שמשה רבינו עשה על דרך הסוד (לא שאני מתיימר להבין אותם או ללמוד זוהר, אלא שבבית הכנסת אצלנו קוראים מעט בזוהר במוצאי שבת והביטוי "רעיא מהימנא" מופיע לא מעט פעמים). וכי הוא כיוון לכל מיני יחודים עליונים מבלי לדעת מה הוא עושה? זה הגיוני בכלל להגיד דבר כזה? אמנם זה באמת מגוחך לנסות לנחש מה משה רבינו ידע ולא ידע. אבל יש דברים שמגוחך להגיד שהוא לא ידע.
תשובה: כשעוסקים בענייני אמונה עמוקים, כפי שאתה עוסק ורוצה לעסוק, צריך מאוד מאוד לדייק. שים לב שלא כתבתי ולא עלה על דעתי שמשה רבינו לא ידע את הקבלה. להפך, מבחינה מסוימת, נראה כי עצם העלייה שלו למפגש עם השכינה במעמד הר סיני הוא יסוד הקבלה. לא זו בלבד, אלא שגם הפסוקים "וראית את אחוריי ופני לא ייראו" וכל י"ג המידות   הם יסודות בקבלה. על כן, אתה צודק מאוד שלא ניתן לומר שמשה רבינו לא ידע את הקבלה. מה אני כתבתי הוא שאין לנו מושג מה הוא כן ידע ומה הוא לא ידע. העובדה שהזהר אומר שמשה רבינו עשה כך או כך מלמדת שזה מה שהזוהר אומר לנו, אולם אתה ביקשת הוכחה לכך, והעובדה שהדבר כתוב בזוהר מהווה הוכחה רק למי שהזוהר מהווה לגביו הוכחות. אם אלה שאתה מתווכח איתם מקבלים את הזוהר כהוכחה - אכן מלאכתך נעשתה. אולם האם זה המצב? ויישר כוח
שאלה: מגורים בבית חדש: לרב, נכנסנו לגור בבית לפני קרוב לשנתיים. קבענו מזוזות בכל הפתחים הנדרשים. האם חובה לעשות דבר נוסף שקשור לחנוכת הבית או לעצם הכניסה למגורים בבית? האם חובה לעשות משהו בקשר לאיזכור ירושלים? גם אם מדובר במנהגים נשמח לשמוע. לאורי
תשובה: ראשית, שיהיה בשעה טובה ומוצלחת, ויישוב טוב. הדבר החשוב ביותר בבית הוא בית, וכן דברי ח "יהי ביתך פתוח לרווחה ויהיו עניים בני ביתך". שתזכו להרבה שמחה. א. ההלכה אומרת כי משאירים חלק קטן מהקיר לא מטויח לזיכרון חורבן ירושלים. רבים נוהגים היום לתלות תמונה או את הפסוק "אם אשכחך ירושלים" כדרך לקיים הלכה זו. ב. יש הנוהגים לעשות חנוכת הבית, וזה מנהג יפה. מכנסים כמה חברים, לומדים משהו, קוראים את מזמור ל בתהילים, ושמחים בישוב החדש שאתם מיושבים בו. והרבה שמחה
שאלה: תפילת עמידה: אנו אומרים בסיום כל תפילה "עושה במרומיו הוא יעשה עלינו ועל כל ישראל ואמרו אמן" אני שואל למה אנו אומרים "ואמרו אמן" הרי אנו בתפילת הלחש ואף אחד לא שומע זאת? יכול להיות שזה הגיע מקדיש אבל למה זה הגיע לשם ומתי?
תשובה: יש כאן שני כללים: כלל ראשון - בתפילה שנאמרת בציבור, החזן אומר:  ואמרו אמן  כדי שהקהל ידע לומר אמן. כך מופיע בסיום כל חלק בקדיש. כלל שני - מסיימים ברכה בבקשה שיהיה עקרון זה נלמד מברכת כהנים שבתורה "וישם לך ". לכן רשמו משפט שיחתום את הקדיש בבקשת מכיוון שמשפט זה נאמר בקדיש הוא חותם במילים  ואמרו אמן. בשלב יותר מאוחר לקחו את המשפט הזה גם כחתימה של תפילת עמידה בלחש, כדי שגם התפילה בלחש תסתיים בבקשת כך הגיעו לשם המילים  ואמרו אמן.
שאלה: גבינה צהובה: האם מי שמקפיד לא לאכול אבקת חלב נכרי יכול לאכול גבינה צהובה של תנובה שאין עליה כשרות מהדרין? וחג שמח
תשובה: באתר של רב תנובה מצוין על כל מוצר ברמת כשרות רגילה את הסיבה שאינו מהדרין, צריך לבדוק שם את הסיבה.
שאלה: נידה: באחד ימי שבעת הנקיים ביצעתי בדיקה לאחר השקיעה (30 45 דקות לאחר השקיעה). האם צריך להמתין עוד יום או שיום זה נספר במניין ימי שבעת הנקיים? וחג שמח
תשובה: אם בדיקות היום הראשון והשביעי בזמנם וכל הבדיקות נקיות - לא להמתין עוד יום, ואין לחשוש אלא לטבול בזמן.
שאלה: הבדלה: בת גדולה הרוצה להוציא את בני משפחתה ידי חובה בהבדלה, האם ניתן לסמוך על רוב הראשונים שאשה חייבת בהבדלה כמו איש, ועל אחרונים הסוברים שהיא חייבת אפילו בברכת הנר דוגמת האג"מ, הצי"א, היח"ד, והבאר משה? הנושא מאד חשוב לה. ב מראש.
תשובה: איני מוצא סיבה שלא לעשות כך. לגבי חובתה בהבדלה זו עמדה של רוב מוחלט של הראשונים והפוסקים. לגבי ברכה על הנר - יש אמנם דיון על כך, אולם רבים כתבו שלא ברור מפני מה לא תברך על הנר, אם אנו רואים את ברכת הנר כחלק אינטגרלי של ההבדלה שהיא חייבת בה.
שאלה: גואל אדם: דודה שלי נרצחה לפני כ-12 שנה. נניח ויכולתי לרצוח את המחבל שהיה אחראי לרצח(נבדק והוא הרוצח). האם מותר לי? (שמו הוא ברגותי ימ"ש )
תשובה: לא. מכיון שכיום אין דין של גואל דם פרטי  אלא זו אחריות ציבורית של המדינה. שנשמע בשורות טובות חגי